ನಗುವಿನ ಕಚಗುಳಿ ಇಡಲು ಮತ್ತೆ ಬರುತ್ತಿದೆ ದಿ ಕಪಿಲ್ ಶರ್ಮ ಶೋ ..! ಬೆಂಗಳೂರು : ಮತ್ತೆ ವೀಕ್ಷಕರನ್ನು ನಕ್ಕು ನಗಿಸಲು ಬರುತ್ತಿದೆ ದಿ ಕಪಿಲ್ ಶರ್ಮಾ ಶೋ. ಕಳೆದ ಕೆಲವು ವಾರಗಳಿಂದ ಈ ಶೋ ಪ್ರಸಾರವಾಗಿರಲಿಲ್ಲ. ಆದರೆ ಇದೀಗ ಮತ್ತೆ ಈ ಕಾಮಿಡಿ ಶೋ ಪ್ರಸಾರವಾಗಲಿದೆ. ಇತ್ತೀಚಿನ ದಿನಗಳಲ್ಲಿ ಕಪಿಲ್ ಶರ್ಮಾ ತಮ್ಮ ತಂಡದೊಂದಿಗೆ ವಿದೇಶ ಪ್ರವಾಸದಲ್ಲಿದ್ದಾರೆ. ವಿದೇಶಗಳಲ್ಲಿ ಶೋ ನಡೆಯುತ್ತಿದೆ. ಈ ಪ್ರವಾಸ ಮುಗಿದ ತಕ್ಷಣ, ಮತ್ತೆ ದಿ ಕಪಿಲ್ ಶರ್ಮಾ ಶೋ ಆರಂಭವಾಗಲಿದೆ. ಮತ್ತೆ ವೀಕ್ಷಕರಿಗೆ ಹಾಸ್ಯ ಕಚಗುಳಿ : ಕಪಿಲ್ ಶರ್ಮಾ ನೇತೃತ್ವದ ದಿ ಕಪಿಲ್ ಶರ್ಮಾ ಶೋ ಬಹಳ ಸಮಯದಿಂದ ಜನರನ್ನು ರಂಜಿಸುತ್ತಿದೆ. ಈ ಕಾರ್ಯಕ್ರಮದ ಪ್ರತಿ ಸೀಸನ್ ಅಪಾರ ಪ್ರಮಾಣದ ಪ್ರೀತಿಯನ್ನು ಗಳಿಸಿದೆ. ಈ ಶೋವನ್ನು ನಿಲ್ಲಿಸಿದ ನಂತರ ಅಭಿಮಾನಿಗಳು ನಿರಾಸೆಗೊಂಡಿದ್ದರು. ಅಭಿಮಾನಿಗಳ ನಿರಂತರ ಬೇಡಿಕೆ ಹಿನ್ನೆಲೆಯಲ್ಲಿ ಶೋ ಮತ್ತೆ ಮರಳುತ್ತಿದೆ ಎನ್ನಲಾಗಿದೆ. ಸೆಪ್ಟೆಂಬರ್ ಮೊದಲ ವಾರದಲ್ಲಿ ಕಪಿಲ್ ಶರ್ಮಾ ಶೋ ಮತ್ತೆ ಆರಂಭವಾಗಲಿದೆ. ಪ್ರಾರಂಭವಾಗಲಿದೆ. ಆದರೆ, ಈ ಬಗ್ಗೆ ಇನ್ನೂ ಅಧಿಕೃತ ಘೋಷಣೆ ಹೊರಬಿದ್ದಿಲ್ಲ. ಶೀಘ್ರದಲ್ಲೇ ಜೀ ಕನ್ನಡದಲ್ಲಿ ಅಬ್ಬರಿಸಲಿದ್ದಾನೆ ರಾಕಿ ಭಾಯ್...! ಈ ದಿನದಿಂದ ಮೊದಲ ಸಂಚಿಕೆ : ಮಾಧ್ಯಮ ವರದಿಯ ಪ್ರಕಾರ, ಸೆಪ್ಟೆಂಬರ್ 3 ರಿಂದ ದಿ ಕಪಿಲ್ ಶರ್ಮಾ ಶೋ ಮತ್ತೆ ಪ್ರೇಕ್ಷಕರನ್ನು ನಕ್ಕು ನಗಿಸಲಿದೆ ಎಂದು ಹೇಳಲಾಗುತ್ತಿದೆ. ಆದರೆ, ಈ ಬಗ್ಗೆ ಕಪಿಲ್ ಶರ್ಮಾ ಅಥವಾ ಅವರ ತಂಡ ಇನ್ನೂ ಯಾವುದೇ ಹೇಳಿಕೆ ನೀಡಿಲ್ಲ. ಆದರೆ ಈ ಸುದ್ದಿ ಕೇಳಿ ಅಭಿಮಾನಿಗಳು ಮಾತ್ರ ಸಂತಸಗೊಂಡಿದ್ದಾರೆ. ಪ್ರವಾಸದಲ್ಲಿರುವ ಕಪಿಲ್ ಶರ್ಮಾ : ಕೆಲವು ದಿನಗಳ ಹಿಂದೆ ಕಪಿಲ್ ಶರ್ಮಾ ತಮ್ಮ ತಂಡದೊಂದಿಗೆ ಯುಎಸ್ ಪ್ರವಾಸದಲ್ಲಿದ್ದಾರೆ. ಅಲ್ಲಿ ಶೋಗಳನ್ನು ನಡೆಸುತ್ತಿದ್ದಾರೆ. ಇದಲ್ಲದೇ ಕೆನಡಾದ ಕೆಲವು ನಗರಗಳಿಗೂ ಭೇಟಿ ನೀಡಿ ತಮ್ಮ ಪ್ರತಿಭೆಯನ್ನು ಪ್ರದರ್ಶಿಸುತ್ತಿದ್ದಾರೆ. ಕಿಚ್ಚನಿಗೆ ಕೊರೊನಾ..! ಸುದೀಪ್ ಆರೋಗ್ಯದ ಬಗ್ಗೆ ಜಾಕ್ ಮಂಜು ಹೇಳಿದ್ದೇನು?